โชชีกัลโก

| เขตแหล่งโบราณคดีโชชีกัลโก * |
| --- | --- |
  แหล่งมรดกโลกโดยยูเนสโก
พีระมิดใหญ่
พิกัด: 18°48′14.0″N 99°17′45.3″W﻿ / ﻿18.803889°N 99.295917°W﻿ / 18.803889; -99.295917
ประเทศ:  เม็กซิโก
ภูมิภาค **: ลาตินอเมริกาและแคริบเบียน
ประเภท: มรดกทางวัฒนธรรม
เกณฑ์พิจารณา: (iii), (iv)
อ้างอิง: 939
ประวัติการขึ้นทะเบียน
ขึ้นทะเบียน: 1999 (คณะกรรมการสมัยที่ 23)
พื้นที่: 707.65 ha (1,748.6 เอเคอร์)
ที่ตั้งของโชชีกัลโกในเม็กซิโกและมีโซอเมริกาแสดงแผนที่เม็กซิโกโชชีกัลโก (มีโซอเมริกา)แสดงแผนที่มีโซอเมริกา
* ชื่อตามที่ได้ขึ้นทะเบียนในบัญชีแหล่งมรดกโลก ** ภูมิภาคที่จัดแบ่งโดยยูเนสโก
โชชีกัลโก (นาวัตล์: Xochicalco; แปลว่า ในบ้านแห่งดอกไม้) หรือ โซชิกัลโก (สเปน: Xochicalco) เป็นแหล่งโบราณคดีสมัยก่อนโคลัมบัสในเขตเทศบาลเมียกาตลันทางภาคตะวันตกของรัฐโมเรโลส ประเทศเม็กซิโก ห่างจากกูเอร์นาบากา (เมืองหลวงของรัฐ) ไปทางทิศตะวันตกเฉียงใต้ 38 กิโลเมตร เปิดให้ผู้เข้าชมได้ตลอดทั้งสัปดาห์ ตั้งแต่เวลา 10:00 น. ถึง 17:00 น. แต่สามารถเข้าชมหอดูดาวได้หลังเที่ยงวันเท่านั้น
ลักษณะทางสถาปัตยกรรมและประติพิมพศาสตร์ของโชชีกัลโกแสดงให้เห็นถึงความใกล้ชิดกับเตโอตีวากาน พื้นที่อารยธรรมมายา และวัฒนธรรมมาตลัตซิงกาแห่งหุบเขาโตลูกา ทุกวันนี้ชาวบ้านกูเอนเตเปกซึ่งตั้งอยู่ใกล้กับโชชีกัลโกยังใช้ภาษานาวัตล์กันอยู่
ศูนย์ประกอบพิธีกรรมหลักตั้งอยู่บนเนินปรับระดับแห่งหนึ่ง โดยมีซากโครงสร้างที่อยู่อาศัยซึ่งส่วนใหญ่ยังไม่ได้รับการขุดค้นตั้งอยู่ตามลานตะพักยาวบนเชิงลาด มีผู้เข้าครอบครองพื้นที่นี้เป็นครั้งแรกเมื่อ 200 ปีก่อนคริสต์ศักราช แต่ไม่ได้พัฒนาขึ้นเป็นศูนย์กลางชุมชนเมืองจนกระทั่งสมัยคลาสสิกตอนปลาย (ค.ศ. 700–900) สถาปัตยกรรมที่ตั้งตระหง่านอยู่เกือบทั้งหมดในแหล่งสร้างขึ้นในเวลานี้ เมืองนี้อาจเคยมีประชากรสูงสุดถึง 20,000 คน โชชีกัลโกเจริญรุ่งเรืองถึงขีดสุดหลังการล่มสลายของเตโอตีวากาน และมีการสันนิษฐานว่าโชชีกัลโกอาจมีส่วนทำให้เตโอตีวากานเสื่อมลงด้วย
โชชีกัลโกเป็นแหล่งมรดกโลกของยูเนสโกและเป็นสถานที่ท่องเที่ยวแห่งหนึ่ง ในเขตแหล่งโบราณคดียังมีพิพิธภัณฑ์ที่มีวัตถุจัดแสดงจำนวนมาก
| ด ค กแหล่งมรดกโลกในประเทศเม็กซิโก |
| --- | --- | --- |
| ทางวัฒนธรรม |  ศูนย์กลางประวัติศาสตร์เม็กซิโกซิตีและโซชิมิลโก  ศูนย์กลางประวัติศาสตร์วาฮากาและแหล่งโบราณคดีมอนเตอัลบัน  ศูนย์กลางประวัติศาสตร์ปวยบลา  นครสมัยก่อนอารยธรรมสเปนและอุทยานแห่งชาติปาเลงเก  นครสมัยก่อนอารยธรรมสเปนแห่งเตโอตีวากาน  เมืองประวัติศาสตร์กวานาคัวโตและเหมืองในบริเวณใกล้เคียง  นครสมัยก่อนอารยธรรมสเปนแห่งชิเชนอิตซา  ศูนย์กลางประวัติศาสตร์โมเรเลีย  เอลตาฆิน นครสมัยก่อนอารยธรรมสเปน  ศูนย์กลางประวัติศาสตร์ซากาเตกัส  จิตรกรรมบนหินแห่งซิเอร์ราเดซานฟรันซิสโก  อารามเก่าแก่ที่สุดสมัยต้นคริสต์ศตวรรษที่ 16 บนไหล่เขาโปโปกาเตเปตล์  เขตโบราณสถานเกเรตาโร  เมืองสมัยก่อนอารยธรรมสเปนแห่งอุชมัล  โอสปิซิโอกาบัญญัส กวาดาลาฮารา  เขตโบราณคดีปากิเม กาซัสกรันเดส  เขตโบราณสถานตลาโกตัลปัน  เขตแหล่งโบราณคดีโชชีกัลโก  เมืองประวัติศาสตร์ที่มีป้อมปราการแห่งกัมเปเช  ศูนย์เผยแผ่ศาสนาคณะฟรันซิสกันในซิเอร์รากอร์ดาแห่งเกเรตาโร  บ้านและสตูดิโอของลุยส์ บาร์รากัน  ภูมิทัศน์อะกาเวและเขตอุตสาหกรรมโบราณเตกิลา  วิทยาเขตเมืองมหาวิทยาลัยกลางแห่งมหาวิทยาลัยอิสระแห่งชาติเม็กซิโก  เมืองผู้คุ้มครองแห่งซานมิเกลและบริเวณศักดิ์สิทธิ์เฆซุสนาซาเรโนเดอาโตโตนิลโก  กามิโนเรอัลเดติเอร์ราอาเดนโตร  ถ้ำยุคก่อนประวัติศาสตร์ยากุลและมิตลาในหุบเขาวาฮากาตอนกลาง  ระบบไฮดรอลิกของสะพานส่งน้ำบาทหลวงเตมเบลเก  |  |
| ทางธรรมชาติ |  เซียนกาอัน  เขตอนุรักษ์วาฬเอลบิซกาอิโน  หมู่เกาะและพื้นที่คุ้มครองบริเวณอ่าวแคลิฟอร์เนีย  เขตสงวนชีวมณฑลผีเสื้อจักรพรรดิ  เขตสงวนชีวมณฑลเอลปินากาเตและกรันเดซิเอร์โตเดอัลตาร์  กลุ่มเกาะเรบิยาฆิเฆโด  |  |
| ผสม |  นครมายาโบราณและป่าเขตร้อนคุ้มครองแห่งกาลักมุล กัมเปเช  หุบเขาเตอัวกัน-กุยกาตลัน : แหล่งที่อยู่ดั้งเดิมแห่งมีโซอเมริกา  |  |
หมายเหตุ: ใช้ชื่อตามที่ได้เสนอขึ้นทะเบียนเป็นแหล่งมรดกโลก